שיחה:משה איבגי

message: מישהו יודע ויכול להוסיף את שנת הגירתו של מר איבגי לארץ ישראל ממרוקו.
replies: text: הוספתי, וגם הוספתי עוד פרטים לביוגרפיה שלו, מראיון עימו באתר ynet. מעט מן האור - שיחה 12:41, 3 בפברואר 2010 (IST)

message: האם איבגי שיחק שם? ראיתי את רוב הסרט (עד שנשברתי) ואני לא זוכר אותו משם.   עִדּוֹ (Eddau) עיזרו לשפר את נגישותה של ויקיפדיה, עיינו בויקיפדיה:נגישות 16:13, 17 באפריל 2010 (IDT)
הוא לא שיחק
thread_title: כוכב השחר?

message: יש להוסיף כי הטרידי מינית מספר שחקניות צעירות........ 147.237.70.61 15:02, 7 בפברואר 2016 (IST)
replies: text: הוויקיפדיה אינה משטרה ואינה בית משפט. חנה Hanay • שיחה • מיזם אוניברסיטת חיפה כבר שנה רביעית 15:07, 7 בפברואר 2016 (IST)
יש להוסיף כי הטריד מינית?
טענות על הטרדות מיניות שפורסמו בכל כלי התקשורת ובנוסף שהמשטרה החלה בבדיקת הפרשה לא שווה אזכור בוויקפידיה? גם פה מנסים לטייח?

text: האם הנושא הזה אינו חשוב מספיק כדי להיות מאוזכר בערך עליו? מדובר בשבע נשים שונות. בערך של ינון מגל הנושא מוזכר. לא מעט ויקיפדים תמכו באזכור הנושא עוד טרם מגל התפטר. • צִבְיָה • שיחה • כ"ט בשבט ה'תשע"ו 12:29, 8 בפברואר 2016 (IST)
replies: text: :יש הבדל, מגל הודה במעשיו. כאן איבגי מכחיש, והנושא בתחילת הבדיקה של בית המשפט. עדיף לחכות. אנחנו אנציקלופדיה, לא אמורים להיות עיתון ולא צהובון. חנה Hanay • שיחה • מיזם אוניברסיטת חיפה כבר שנה רביעית 13:27, 8 בפברואר 2016 (IST)
replies: text: :: צִבְיָה , ראיתי שוספת את המידע, אבל לא ציינת את הכחשותיו, זאת כתיבה לא מאוזנת. חנה Hanay • שיחה • מיזם אוניברסיטת חיפה כבר שנה רביעית 13:29, 8 בפברואר 2016 (IST)
replies: text: :::את צודקת לחלוטין. התכוונתי להזכיר אך זה נשמט מזיכרוני. • צִבְיָה • שיחה • כ"ט בשבט ה'תשע"ו 14:21, 8 בפברואר 2016 (IST)
thread_title:  משוב מ-7 בפברואר 2016 

message: דווקא לא קשור לחשדות בהטרדה...
איבגי מעולם לא היה נשוי לעירית שלג. הם חיו יחד כמה שנים. הייתי משנה בעצמי אבל אני לא ותיקה מספיק לערוך את הדף.
Nurit17 - שיחה 23:44, 8 בפברואר 2016 (IST)
replies: text: תודה, תיקנתי. דוד שי - שיחה 06:34, 9 בפברואר 2016 (IST)
thread_title:  שינוי פרט ביוגרפי 

message: בניגוד למה שמופיע בראשית הכתבה המקושרת בynet, לא עם כל הנשים שאיבגי נאשם בהטרדתן הוא עבד. לפי הפירוט המופיע בהמשך הכתבה, את הרביעית הוא פגש באקראי.
המידקטילוס - שיחה 01:40, 1 ביוני 2018 (IDT)
thread_title:  בנוגע לפרשת ההטרדות המיניות 

message: בפתיח הערך מופיע המשפט "בינואר 2020 הורשע בביצוע מעשה מגונה באישה שעבדה עימו". המשפט נכון, אבל לדעתי אין מקומו בפתיח, בהתחשב בגזר הדין הקל שנגזר על איבגי: 6 חודשי עבודות שירות ומאסר על תנאי. בפתיח ראוי לציין עבירות שבית המשפט גזר בגינן עונש משמעותי. באופן דומה, ההרשעות של אייל גולן ומשה פרץ, שעונשן דומה בחומרתו לזה של איבגי, לא מופיעות בפתיח של ערכיהם, ולעומת זאת הרשעתיהם של חנן גולדבלט ואריה דרעי, שלוו בעונש מאסר של יותר משנתיים מוצגות בפתיח. איפה עובר הגבול? נראה לי שכל עבירה שלא נגזר בה עונש מאסר בפועל אין מקומה בפתיח. דוד שי - שיחה 21:25, 23 ביולי 2020 (IDT)
replies: text: נראה לי שמדובר בנושא חשוב ביותר המצדיק מיקום בפתיח, ודאי לפי ההד התקשורתי העצום. בנוסף, יש להניח שכמו אצל גולדבלט, ובניגוד לדרעי, עניין זה יסיים פחות או יותר את הקריירה של האיש, כך שמעבר לחשיבות הכללית מדובר גם בחשיבות ספציפית במקרה הזה במיוחד. עמירם פאל - שיחה 23:05, 23 ביולי 2020 (IDT)
replies: text: :גם הרב מוטי אילון הורשע במעשה מגונה, קיבל עבודות שירות ומאסר על תנאי - והדבר מופיע בפתיח. הדבר דומה גם בערכים של אופק בוכריס, חיים רמון, יצחק כהן, ניסים מור, מוטי מלכה, עזרא נאווי - וטוב שכך. מדובר בעבירה שקיומה בפתיח מוצדק מעצם סוגה. להיאחז בעונשים המגוחכים שעבריינים אלו מקבלים כנימוק להצניע את העבירות הללו - לא מתקבל על הדעת. אם מידת הענישה היא הקריטריון (ולא העבירה עצמה), אז באותה המידה, אפשר להחליט שפושעי מלחמה שבית המשפט לא גזר עליהם עונש משמעותי (או אפילו שחרר אותם לחופשי) - ייהנו מהצנעת העבירות שלהם בערכים שלהם. אין בדבר היגיון. דוג'רית - שיחה 10:56, 24 ביולי 2020 (IDT)
replies: text: ::מסכים לגמרי עם דוג'רית. עבריין מין מורשע זה חלק מהותי מהזהות של איבגי, שחייב להופיע בפתיח. נעם דובב - שיחה 15:53, 24 ביולי 2020 (IDT)
replies: text: :::מסקירה מהירה של ערכים שהוצגו בדיון אני רואה שיש שלושה "סטנדרטים" שונים לאזכור הרשעה בפתיח: ללא אזכור; אזכור קצר בקצה הפתיח (מתחת למסגרת ולתמונות); אזכור מורחב בגוף הפתיח (מעל למסגרת). לא הצלחתי לאתר סיבה למה סטנדרט מסויים נבחר לערך מסויים, זה נראה די אקראי או תוצאה של דיונים נפרדים לכל ערך. על פניו נראה לי שאין צורך להזכיר את ההיסטוריה המשפטית של אדם בפתיח שלו, אבל אני לא בטוח, כי זה נושא מורכב שקשור בשאלה גדולה יותר: מה צריך להופיע בפתיח של ערך? בברכה, איתמראשפר - שיחה 11:48, 26 ביולי 2020 (IDT)
replies: text: ::::גם שרה נתניהו, מתי כספי וזלמן שושי הורשעו בפלילים, והדברים לא מצויינים בפתיחי הערכים אודותיהם. ויש דוגמאות רבות אחרות. נראה שיש כאן חוסר עקביות במדיניות. יוניון ג'ק - שיחה 15:16, 26 ביולי 2020 (IDT)
replies: text: :::::אני מסכים עם יוניון. דוגמה נוספת היא השחקן גדי סבן‎. דן בן אמוץ הורשע במעשה מגונה בילדה בת 12 ובהמשך נחשפו מקרים נוספים, ואף במקרה שלו, אין אזכור לעבירות בפסקת הפתיחה. זה שבמקרה של איבגי מדובר בעבירת מין מהשנים האחרונות, לא אומר שיש לנהוג הפעם באופן שונה מזה שבחרנו במקרים אחרים, עם כל הסלידה שיש מהמעשים. ראוי לגבש נוהל אחיד בנושא ובינתיים, להסיר את הדברים הללו מפסקת הפתיחה. כלפי וודי אלן הופנו האשמות בהטרדה מינית של בתו החורגת, לה נישא מאוחר יותר. הוצאת ספרים אף ביטלה את פרסום ספרו בשל העניין הזה. הוא אמנם לא הורשע, אבל הסיפור מוכר מאוד ובכל זאת, אינו מופיע בפסקת הפתיחה. נכון שאיבגי הורשע, אבל מדובר באדם שזכה בשלושה פרסי אופיר, המקבילה הישראלית לאוסקר, אשר עד להרשעה, הטביע חותם שאין מקביל לו בעולמות הקולנוע והתיאטרון הישראליים. עם כל הכאב על הפגיעה שגרם ומבלי שתהיה לי סימפטיה אישית כלפיו כאדם, ציון נושא ההרשעה בפסקת הפתיחה אינו מידתי כל עוד הנושא לא מוזכר במקרים אחרים. Ldorfman • שיחה 17:35, 26 ביולי 2020 (IDT)
replies: text: ::::::דוגמה נוספת: קווין ספייסי. אין התייחסות למעשיו הפליליים בפתיח של הערך בויקיפדיה העברית. לעומת זאת, בויקיפדיה האנגלית - יש התייחסות. בערך אודות וודי אלן - הדברים לא מוזכרים בפתיח לא בעברית ולא באנגלית. נראה שויקיפדיה העברית איננה היחידה שפועלת בחוסר עקביות. יוניון ג'ק - שיחה 18:02, 26 ביולי 2020 (IDT)
replies: text: :::::::אז זה המקום להיות אור לגויים. Ldorfman • שיחה 18:05, 26 ביולי 2020 (IDT)
replies: text: ::::::::אולי כן, ואולי לא. אני טרם גיבשתי את עמדתי. אני רק אומר: הטיעון של  ("הדבר דומה גם בערכים של...") אינו מחזיק מים. ואני לא מסכים עם הטיעון "מדובר בעבירה שקיומה בפתיח מוצדק מעצם סוגה" (למה מעצם סוגה? כי זו עבירת מין? ואם היה מדובר בעבירת רצח? מה אז? אז אין הצדקה לאיזכורה בפתיח מעצם סוגה?). יוניון ג'ק - שיחה 23:23, 26 ביולי 2020 (IDT)
replies: text: :::::::::רצח, זה על אחת כמה וכמה כמובן. לעומת זאת, עבירות קלות, וגם עבירות בינוניות, אם התרחשו לפני שנים רבות, מן הסתם אין צורך להזכירן בפתיח. אפשר ליצור שיווי משקל עדין, לגבי שני הפרמטרים הללו ואולי להוסיף פרמטרים נוספים, למשל, האם ההרשעה שינתה את חיי האיש בצורה משמעותית, כך שהחליף אולי מקצוע, מקום עבודה וכו', כתוצאה ממנה. עמירם פאל - שיחה 07:53, 28 ביולי 2020 (IDT)
replies: text: :::::::::: לדעתי הרשעה מבטאת את סלידה החברה ויש לאזכר אותה בפתיח, ללא קשר לחומרת העונש. יתכן שבערכים אחרים הניסוח מקרי או שנערך ע"י יחצנים. לא הופתעתי לגלות שהרשעתה של דוגמנית העל "שלנו" לא מוזכרת בפתיח shoshie8 • שיחה • ז' באב ה'תש"ף • 09:09, 28 ביולי 2020 (IDT)
replies: text: ::::::::::: אין לי התנגדות לכך, ובלבד שתהיה מדיניות אחידה, שתחול על כלל הערכים, ולא בצורה סלקטיבית. נפתח על כך דיון במזנון. יוניון ג'ק - שיחה 11:10, 28 ביולי 2020 (IDT)
replies: text: ::::::::::::זה צריך מקום ב== ולא בראש הפתיח שלו כי הוא גם זיכוי מזה ואי אפשר לדעת כי איבגי ומחוז תל אביב הגישו עורערים על גזר דין אולי ב2021 נדעה מה בסוף יצא.

text: :::::::::::Jlironx • שיחה 22:21, 12 באוקוטבר 2020 (IDT)
replies: text: ::::::::::::לאחר שנגזרו עליו 11 חודשי מאסר בפועל, ראוי שהמידע יופיע בפתיח. דוד שי - שיחה 14:39, 12 ביולי 2021 (IDT)

text: ::::::::::::אני מתנגדת נחרצות לציון של זה בפתיח, היה על זה כבר דיון במזנון? - La Nave Partirà שיחה   14:44, 12 ביולי 2021 (IDT)
replies: text: :::::::::::::תומך בהוספת המידע החשוב הזה, שהוא חלק משמעותי בביוגרפיה של הנ"ל, לפתיח. נעם דובב - שיחה 17:41, 12 ביולי 2021 (IDT)
thread_title:  ההרשעה בפתיח 

message: בדיון הקודם ב-2020 היה רוב נגד אזכור הפרשה בפתיח.
מאחר שכעת ניתן פסק הדין, חלק מהאנשים שינו את דעתם ויש לדון בכך מחדש.
אני נגד אזכור בפתיח ובעד אזכור בגוף הערך.
הביעו את דעתם אחרי פסק הדין: דוד שי בעד אזכור בפתיח, נעם דובב בעד אזכור בפתיח.
- La Nave Partirà שיחה   18:05, 12 ביולי 2021 (IDT)
replies: text: אציע פשרה אפשרית: מצד אחד, הרשעה בפלילים וכמעט שנה במאסר בפועל הם פרט ביוגרפי משמעותי. מצד שני, התוספת כרגע נראית לא פרופורציונאלית כיוון שלמעט תוספת זו הפתיח מורכב ממשפט בודד. אם הפתיח יורחב כך שיהיה בן פסקה או שתיים (ולא משפט בודד), תוספת המשפט על הרשעתו בפלילים וגזר הדין ייראו תוספת בפרופורציה הולמת לשאר הטקסט. בערך כתוב היטב, הפתיח הוא גם מבוא וגם סיכום של הנקודות העיקריות שבגוף הערך. Dovno - שיחה 18:48, 12 ביולי 2021 (IDT)
replies: text: :נכון, זה עוד יותר צורם אבל כבר שנים זה הנוסח של הפתיח, משפט אחד. אם דוד שי יסכים נמחוק את ההרשעה מהפתיח לפחות עד שהדיון הויקיפדי יוכרע. - La Nave Partirà שיחה   22:22, 12 ביולי 2021 (IDT)
replies: text: ::כפי שניתן לראות בדיון לעיל, התנגדתי לציון ההרשעה בפתיח כשהעונש היה קל, אך כעת, משהוחמר העונש למאסר בפועל, אני סבור שראוי לציינו בפתיח. נראה לי שבסוגיה זו עדיף שלא נפעיל שיקול דעת עצמאי, אלא נלך בעקבות בית המשפט, ונציין בפתיח עונש מאסר בפועל. מעבר לכך, הטענות להטרדה מינית הביאו לקטיעת הקריירה שלו, וזו סיבה נוספת להזכרת נושא זה בפתיח. La Nave Partirà, כדאי שתנמקי מדוע לדעתך אין להזכיר בפתיח את  ההרשעה.

text: ::בלי קשר לשאלת ציון ההרשעה, אני מסכים עם Dovno שראוי להרחיב את הפתיח - הערך מכיל מידע על פעילות ענפה כשחקן, וראוי שחלק ממידע זה יגיע לפתיח. בהתאם לכך הרחבתי את הפתיח. דוד שי - שיחה 05:16, 13 ביולי 2021 (IDT)
thread_title:  ההרשעה ופסק הדין - בפתיח או בגוף הערך 

message: שלום עורכים יקרים,
מצאתי קישור חיצוני אחד או יותר במשה איבגי שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.gesher-theatre.co.il/he/%D7%90%D7%A0%D7%A9%D7%99_%D7%94%D7%AA%D7%99%D7%90%D7%98%D7%A8%D7%95%D7%9F/%D7%A9%D7%97%D7%A7%D7%A0%D7%99%D7%9D/%D7%9C%D7%94%D7%A7%D7%AA_%D7%94%D7%A9%D7%97%D7%A7%D7%A0%D7%99%D7%9D/%D7%90%D7%99%D7%91%D7%92%D7%99_%D7%9E%D7%A9%D7%94 נמצא כקישור שבור. מומלץ להוסיף https://web.archive.org/web/20120717081337/http://www.gesher-theatre.co.il/he/%D7%90%D7%A0%D7%A9%D7%99_%D7%94%D7%AA%D7%99%D7%90%D7%98%D7%A8%D7%95%D7%9F/%D7%A9%D7%97%D7%A7%D7%A0%D7%99%D7%9D/%D7%9C%D7%94%D7%A7%D7%AA_%D7%94%D7%A9%D7%97%D7%A7%D7%A0%D7%99%D7%9D/%D7%90%D7%99%D7%91%D7%92%D7%99_%D7%9E%D7%A9%D7%94 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 22:39, 11 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: צריך לתקן שהוא חזר לפעילות לאחר שיצא מכלא
?
replies: text: שיניתי מעט את הניסוח בפתיח כדי שלא ישתמע שהוא כבר לא משחק. אפשר להרחיב על פעילותו אחרי ששוחרר. פוליתיאורי - שיחה 17:40, 18 בספטמבר 2023 (IDT)
thread_title: [[משה איבגי]]